1.8.2022
2.4.
MT
Il-Ġurnal Uffiċjali tal-Unjoni Ewropea
L 201/69
Testijiet tal-kwalità tal-immaġni
It-testijiet tal-kwalità tal-immaġni għat-tagħmir tar-raġġi X għandhom jitwettqu bl-użu tal-biċċa tat-test tal-perċezzjoni umana (HP) deskritta fl-istandard internazzjonali li ġej: — ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org Il-kwalità tal-immaġni tat-tagħmir tar-raġġi X għandha tiġi vvalutata bl-użu tad-disa’ testijiet li ġejjin: 2.4.1.
Test 1: display tal-wajer — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jidentifika wajers tal-metall.
2.4.2.
Test 2: penetrazzjoni utli — il-kapaċità ta’ tagħmir tar-raġġi X li jipproduċi immaġni li tippermetti d-detezzjoni, minn operatur jew algoritmu, ta’ wajers li huma moħbija minn ħxuna differenti ta’ materjal li jibblokka.
2.4.3.
Test 3: riżoluzzjoni spazjali — il-kapaċità ta’ tagħmir tar-raġġi X li juri oġġetti spazjati mill-qrib u b’kuntrast għoli bħala separati.
2.4.4.
Test 4: penetrazzjoni sempliċi — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jidentifika numri taċ-ċomb li altrimenti jkunu moħbija minn materjal li jimblokka l-azzar.
2.4.5.
Test 5: immaġni organika rqiqa — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jidentifika biċċiet irqaq ta’ materjal organiku.
2.4.6.
Test 6: sensittività għall-kuntrast tal-azzar — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jidentifika daħliet ċirkolari baxxi fl-azzar.
2.4.7.
Test 7: diskriminazzjoni fil-materjali — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jiddiskrimina bejn materjali b’numri atomiċi effettivi differenti.
2.4.8.
Test 8: klassifikazzjoni tal-materjali — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jidentifika b’mod konsistenti materjal partikolari fuq firxa ta’ ħxuna differenti.
2.4.9.
Test 9: differenzjazzjoni organika — il-kapaċità ta’ tagħmir tar-raġġi X li juri immaġnijiet li jistgħu jintużaw minn operatur biex jiddifferenzja bejn materjali organiċi ta’ numri atomiċi effettivi differenti.
2.5.
Limiti tal-kwalità tal-immaġni
B’referenza għall-biċċa tat-test tal-perċezzjoni umana (HP) fl-ASTM F792–17e1, il-limiti minimi għal kull test tal-kwalità tal-immaġni għandhom ikunu kif deskritt fit-Tabella 2.3 hawn taħt.
Biex jikkwalifika għal standard speċifiku, it-tagħmir tar-raġġi X għandu jilħaq il-limiti minimi rispettivi għat-testijiet kollha tal-kwalità tal-immaġni.